CELEX: 62015TN0184
Language: el
Date: 2015-04-14 00:00:00
Title: Υπόθεση T-184/15: Προσφυγή της 14ης Απριλίου 2015 — Trivisio Prototyping κατά Επιτροπής

10.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/30
            
         Προσφυγή της 14ης Απριλίου 2015 — Trivisio Prototyping κατά Επιτροπής
   (Υπόθεση T-184/15)
   (2015/C 262/40)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Trivisio Prototyping GmbH (Trier, Γερμανία) (εκπρόσωποι: A. Bartosch και A. Böhlke)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής C(2015) 633 τελικό, της 2ας Φεβρουαρίου 2015, σχετικά με την είσπραξη του ποσού των 3 85  112,19 ευρώ, το οποίο οφείλει η Trivisio Prototyping GmbH, καθώς και των σχετικών τόκων,
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακύρωσης και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τρεις λόγους ακύρωσης.
   
               1.
            
            
               Πρώτος λόγος: Εσφαλμένη εκτίμηση των πραγματικών περιστατικών
               
                           —
                        
                        
                           Συναφώς η προσφεύγουσα ισχυρίζεται, μεταξύ άλλων, ότι η Επιτροπή, κατά την υπογραφή των συμφωνιών επιδότησης ULTRA (Ultra portable augmented reality for industrial maintenance applications), IMPROVE (Improving Display and Rendering Technology for Virtual Environments) και CINeSPACE (Experiencing urban film and cultural heritage while on-the-move), γνώριζε ή, εν πάση περιπτώσει, όφειλε να γνωρίζει ότι θα χρησιμοποιούνταν Ρώσοι μηχανικοί. Η προσφεύγουσα προσθέτει ότι, υπό τις δεδομένες συνθήκες, η είσπραξη του ποσού του οποίου την καταβολή απαιτεί η Επιτροπή συνιστά κατάχρηση δικαιώματος.
                        
                     
         
               2.
            
            
               Δεύτερος λόγος: Δεν υπάρχει καμία παράβαση των κανόνων του παραρτήματος 2 των συμφωνιών επιδότησης σχετικά με τις υπεργολαβικές αναθέσεις από την προσφεύγουσα
               
                           —
                        
                        
                           Η προσφεύγουσα ισχυρίζεται ότι μεταξύ του εκάστοτε εργοδότη των Ρώσων μηχανικών –παρά το γεγονός ότι επρόκειτο για διαφορετικά νομικά πρόσωπα– και της ίδιας υπήρχε σχέση που της έδινε το δικαίωμα ελέγχου, οπότε δεν υπάρχει καμία παράβαση των διατάξεων του παραρτήματος II των συμφωνιών επιδότησης σχετικά με τις υπεργολαβικές αναθέσεις.
                        
                     
         
               3.
            
            
               Τρίτος λόγος: Επικουρικά, παραβίαση της αρχής της προστασίας της δικαιολογημένης εμπιστοσύνης
               
                           —
                        
                        
                           Επικουρικά η προσφεύγουσα επικαλείται, προκειμένου να εναντιωθεί στην επίμαχη είσπραξη, την αρχή της προστασίας της δικαιολογημένης εμπιστοσύνης.